wickkiey/tamil-wikipedia-chunked huggingface dataset:
# நாட்டுடைமையாக்கப்பட்ட தமிழ் நூல்களின் பட்டியல்

## மகாவித்வான் ரா.ராகவையங்கார் நூல்கள்

1. அண்டகோள மெய்ப்பொருள்
1. இராசராச சேதுபதி ஒருதுறைக் கோவை
1. கீதைப்பாட்டு
1. கோசர்
1. தமிழகக் குறுநில வேந்தர்கள்
1. திணைமாலை நூற்றைம்பது
1. தித்தன்
1. திருப்புல்லாணி யமக வந்தாதி
1. திருவடி மாலை
1. திருவேங்கட மாயோன் மாலை
1. தொல்காப்பியம்
1. நல்லிசைப் புலமை மெல்லியலார்கள்
1. பட்டினப்பாலை ஆராய்ச்சி
1. பன்னிருபாட்டியல் (மூலம் மட்டும்)
1. புவியெழுபது
1. பெரும்பாணற்றுப்படை ஆராய்ச்சி
1. வஞ்சிமாநகர்
# நாட்டுடைமையாக்கப்பட்ட தமிழ் நூல்களின் பட்டியல்

## சரோஜா ராமமூர்த்தி நூல்கள்

1. அவள் விழித்திருந்தாள்
1. இருளும் ஒளியும்
1. சிறுகதைகள் - தொகுப்பு
1. நவராத்திரிப் பரிசு
1. பனித்துளி
1. முத்துச்சிப்பி
# நாட்டுடைமையாக்கப்பட்ட தமிழ் நூல்களின் பட்டியல்

## பேராசிரியர் கா. ம. வேங்கடராமையா நூல்கள்

1. A hand book of tamil nadu 6வது உலகத் தமிழ் மாநாட்டு வெளியீடு
1. The story of saiva saints
1. ஆய்வுப் பேழை
1. இலக்கியக் கேணி
1. கல்லெழுத்துக்களில்
1. கல்வெட்டில் தேவார மூவர்
1. சிவ வழிபாடு
1. சிவன் அருள் திரட்டு (ஆங்கில, மொழிபெயர்ப்புடன்)
1. சிவன் அருள் திரட்டு (தேவாரம் திருவாசகம் திருப்புகழ் திருஅருட்பா)
1. சோழர் கால அரசியல் தலைவர்கள்
1. தஞ்சை மராட்டிய மன்னர் கால அரசியலும் சமுதாய வாழ்க்கையும்
1. தஞ்சை மராட்டிய மன்னர் வரலாறு
1. திருக்குறள் சைனர் உரை
1. திருக்குறள் மூலமும் பரிப்பெருமாள் உரை
1. திருவருட்பாவில் பெரும்பொருட்குவியல்
1. திருவருட்பாவில் பெரும்பொருட்குவியல் - திருமணவிழா மலர்
1. தொல்காப்பியம்-பாட வேறுபாடுகள் - ஆழ்நோக்காய்வு
1. நீத்தார் வழிபாடு (ஆங்கில மொழிபெயர்ப்புடன்)
# தி வின்ஸ்டீன் கம்பெனி

**தி வின்ஸ்டீன் கம்பெனி** இது ஒரு அமெரிக்க நாட்டு ஒரு முக்கியமான திரைப்பட ஸ்டுடியோ நிறுவனமாகும். இந்த நிறுவனம் மார்ச் 10, 2005ஆம் ஆண்டு நியூயார்க் நகரம் அமெரிக்காவில், பாப் வெய்ன்ஸ்டீன் மற்றும் ஹார்வே வெயின்ஸ்டீனால் துவங்கப்பட்டது. இந்த நிறுவனம் பிரானா 3டி, வாம்பயர் அகாடமி உள்ளிட்ட பல திரைப்படங்களை விநியோகம் செய்துள்ளது.
# ஓபன் ரோட் பிலிம்ஸ்

**ஓபன் ரோட் பிலிம்ஸ்** அல்லது ஒஆர்எப் இது ஒரு அமெரிக்க நாட்டு திரைப்படங்களை விநியோகம் செய்யும் நிறுவனமாகும். இந்த நிறுவனம் மார்ச் 28, 2011ஆம் ஆண்டு துவங்கப்பட்டது. இதன் தலைமையகம் ஹாலிவுட், கலிபோர்னியாவில் அமைந்துள்ளது. இந்த நிறுவனம் சபோடேஜ், எ ஹாண்டட் ஹவுஸ் 2 உள்ளிட்ட பல திரைப்படங்களை விநியோகம் செய்துள்ளது.
# சும்மிட் என்டேர்டைன்மென்ட்

**சும்மிட் என்டேர்டைன்மென்ட் எல்எல்சி** இது ஒரு அமெரிக்க நாட்டு திரைப்படங்களை விநியோகம் செய்யும் நிறுவனமாகும். இதன் துணை நிறுவனம் லயன்ஸ் கேட் என்டேர்டைன்மென்ட் ஆகும். இந்த நிறுவனம் 1991ஆம் ஆண்டு துவங்கப்பட்டது. இதன் தலைமையகம் யுனிவர்சல் சிட்டி, கலிபோர்னியாவிலும், சர்வதேசத் தலைமையகம் இலண்டனிலும் அமைந்துள்ளது.
# சும்மிட் என்டேர்டைன்மென்ட்

## திரைப்படங்கள்

விநியோகம் செய்த சில திரைப்படங்கள்:
| வெளியீடு | திரைப்படம் | குறிப்புகள் |
| --- | --- | --- |
| டிசம்பர் 14, 2001 | வனிலா ஸ்கை | இணை தயாரிப்பு பாரமவுண்ட் பிக்சர்ஸ் / வாக்னர் புரொடக்ஷன்ஸ் மற்றும் வினைல் பிலிம்ஸ் |
| மே 24, 2002 | இன்சாம்னியா | இணை தயாரிப்பு வார்னர் புரோஸ். |
| ஜூன் 7, 2005 | மிஸ்டர் & மிசஸ் ஸ்மித் |  |
| ஆகஸ்ட் 26, 2005 | தி பிரதர்ஸ் கிரிம் |  |
| நவம்பர் 21, 2008 | ட்விலைட் |  |
| ஜூன் 26, 2009 | த ஹர்ட் லாக்கர் | இணை தயாரிப்பு பாரமவுண்ட் பிக்சர்ஸ் / வாக்னர் புரொடக்சன்ஸ் மற்றும் வினைல் பிலிம்ஸ் |
| நவம்பர் 20, 2009 | தி ட்விலைட் சாகா: நியூ மூன் |  |
| ஜூன் 30, 2010 | தி ட்விலைட் சாகா: எக்ளிப்ஸ் |  |
| செப்டம்பர் 30, 2011 | 50/50 |  |
| நவம்பர் 18, 2011 | தி ட்விலைட் சாகா: பிரேக்கிங் டான் - பார்ட் 1 |  |
| நவம்பர் 16, 2012 | தி ட்விலைட் சாகா: பிரேக்கிங் டான் - பார்ட் 2 |  |
| பிப்ரவரி 1, 2013 | வார்ம் பாடிஸ் |  |
| பிப்ரவரி 22, 2013 | ஸ்னிச் |  |
| ஜூலை 19, 2013 | ரெட் 2 |  |
| நவம்பர் 1, 2013 | எண்டர்ஸ் கேம் |  |
| ஜனவரி 10, 2014 | த லெஜண்டு ஒப் ஹெர்குலிஸ் |  |
| மார்ச் 21, 2014 | டைவர்ஜென்ட் |  |
| ஏப்ரல் 11, 2014 | டிராப்ட் டே |  |
| ஏப்ரல் 18, 2014 | டிரான்சன்டன்ஸ் |  |
| மே 9, 2014 | டார்சான் |  |
| ஆகஸ்ட் 8, 2014 | ஸ்டேப் அப் ஆல் இன் |  |
| அக்டோபர் 24, 2014 | ஜோன் விக் |  |
| மார்ச் 20, 2015 | டைவர்ஜென்ட் 2 |  |
| ஏப்ரல் 17, 2015 | சைல்ட் 44 |  |
| அக்டோபர் 2, 2015 | ஃப்ரீஹெல்ட் |  |
| அக்டோபர் 23, 2015 | தி லாஸ்ட் விட்ச் ஹண்டர் |  |
| பிப்ரவரி 26, 2016 | எகிப்து காட்ஸ் |  |
| மார்ச் 18, 2016 | அலெஜியண்ட் 3 |  |
| ஏப்ரல் 15, 2016 | கிரிமினல் |  |
| ஜூன் 10, 2016 | ஜீனியஸ் |  |
| ஜூலை 8, 2016 | ராக் டாக் | } |
# கும்பகோணம் பகவத் விநாயகர் கோயில்

**பகவத் விநாயகர் கோயில்** என்பது தமிழ்நாடு மாநிலத்தில் தஞ்சாவூர் மாவட்டத்தின் கும்பகோணம் பகுதியிலுள்ள ஒரு பிள்ளையார் கோயில் ஆகும்.
# கும்பகோணம் பகவத் விநாயகர் கோயில்

## இருப்பிடம்

கும்பகோணத்தில் உள்ள விநாயகர் கோயில்களில் இதுவும் ஒன்று. இக்கோயில் நாகேஸ்வரர் கோயில் திருமஞ்சன வீதியில் உள்ளது. இக்கோயிலை பகவத் விநாயகர் கோயில் என்றும் பகவ விநாயகர் கோயில் என்றும் அழைக்கின்றனர். முச்சந்தி பாதாளகாளியம்மன் கோயில், யானையடி அய்யனார் கோயில், ஜெகந்நாதப்பிள்ளையார் கோயில், படைவெட்டி மாரியம்மன் கோயில் ஆகிய கோயில்களும் உள்ளன.
# கும்பகோணம் பகவத் விநாயகர் கோயில்

## மூலவர்

இக்கோயிலில் மூலவராக விநாயகப்பெருமான் உள்ளார்.
# கும்பகோணம் பகவத் விநாயகர் கோயில்

## பௌத்தம் தொடர்பு

வரலாற்றறிஞர் மயிலை சீனி.வேங்கடசாமி, நாகேசுவரசுவாமித் திருமஞ்சன வீதியில் உள்ள ஒரு விநாயகர் கோயிலில் பகவரிஷி என்னும் பெயருள்ள ஒரு புத்தர் உருவம் இருக்கிறது என்றும், பவன் என்பது புத்தர் பெயர்களில் ஒன்று, புத்தருக்கு விநாயகன் என்னும் பெயர் உண்டென்று நிகண்டுகள் கூறுகின்றன என்றும், புத்தர் கோயில்கள் பல பிற்காலத்தில் விநாயகர் கோயில்களாகக்கப்பட்டன என்றும், இங்குள்ள விநாயகர் கோயிலும் அதில் உள்ள புத்தர் உருவம் இதற்குச் சான்றாகும் என்றும் கூறுகிறார்.
# கும்பகோணம் பகவத் விநாயகர் கோயில்

## களப்பணி

இக்கோயிலில் மயிலை சீனி வேங்கடசாமி கூறிய புத்தர் சிலை காணப்படவில்லை. அங்குள்ள சிலை பகவத் அல்லது பகவ முனிவர் என்பவருடைய சிலையாகும். புத்தர் சிலைக்குரிய கூறுகள் இச்சிலையில் காணப்படவில்லை.
# கும்பகோணம் பகவத் விநாயகர் கோயில்

## குடமுழுக்கு

2006இல் இக்கோயிலில் குடமுழுக்கு நடைபெற்றுள்ளது. 2016இல் நடைபெறவுள்ள மகாமகத் திருவிழாவின் காரணமாக இக்கோயிலில் குடமுழுக்கு நடத்த 22.2.2015 ஞாயிற்றுக்கிழமை ஏற்பாடுகள் தொடங்கப்பட்டு, பாலாலயம் நடைபெற்றது. அக்டோபர் 26, 2015இல் குடமுழுக்கு நடைபெற்றது.
# மன்னார்குடி ஈசுவரன்

**மன்னார்குடி ஈசுவரன்** (பிறப்பு:1 ஏப்ரல் 1947) தமிழகத்தைச் சேர்ந்த மிருதங்க இசைக் கலைஞர் ஆவார்.
# மன்னார்குடி ஈசுவரன்

## இசைப் பயிற்சி

மன்னார்குடி ஈசுவரனின் தந்தையாராகிய அப்பையா தீக்சிதர், சமசுகிருத மொழியில் வித்தகராவார். ஈசுவரன் தனது ஆரம்பகால மிருதங்க இசைப் பயிற்சியை குனிசேரி கிருஷ்ணமணி ஐயரிடம் பெற்றார். அதன்பிறகு பாலக்காடு கே. குஞ்சுமணி ஐயரிடமும், குருவாயூர் ஜி. துரையிடமும் தொடர்ந்து கற்கும் வாய்ப்பு கிடைத்தது.
# மன்னார்குடி ஈசுவரன்

## இசைப் பணி

1958ஆம் ஆண்டில் தி. பசுபதி என்பவரின் வாய்ப்பாட்டு இசை நிகழ்ச்சிக்கு மிருதங்கம் வாசித்ததே மன்னார்குடி ஈசுவரனின் முறைப்படியான மேடை அரங்கேற்றமாகும். அனைத்திந்திய வானொலியின் திருச்சி நிலையத்திலும், சென்னை நிலையத்திலும் உயர்நிலை வாத்தியக் கலைஞராக பணியாற்றியுள்ளார். இவரின் மாணவர்களுள் குறிப்பிடத்தக்கவர்கள் அசுவின் சிறிதரன், முத்ரா பாஸ்கர் ஆகியோராவர்.
# மன்னார்குடி ஈசுவரன்

## விருதுகள்

- கலைமாமணி விருது, வழங்கியது: தமிழ்நாடு அரசு
- சங்கீத நாடக அகாதமி விருது, 2008. வழங்கியது: சங்கீத நாடக அகாதமி
- சங்கீத சூடாமணி விருது, 2014
- மகாராஜபுரம் விஸ்வநாத ஐயர் விருது
# இரத்தநாள விரிவூக்கி

**இரத்தநாள விரிவூக்கி** என்பது இரத்த நாளங்களின் உட்புற சுவரின் அளவை விரிவாக்கும் செயல் ஆகும். இந்த இரத்தநாள விரிவூக்கிகளானவை இரத்த நாளத்தின் உட்புறச் சுவரின் தசைகளைத் தளரச்செய்து அவற்றினை இளகுவாக்கி விரிவுத்தன்மையை அதிகரிக்க கூடியவை ஆகும். குறிப்பாக அவை பெரிய இரத்த நாளங்களிலும் குறு இரத்த நாளங்களிலும் இரத்த ஓட்டத்தை ஊக்கப்படுத்த வல்லவை. ஆங்கிலத்தில் இது வாஸோடயலேசன் (Vasodilation) என்று அழைக்கப்படுகிறது. இது வாஸொகான்ட்ரிக்சன் (Vasocontriction) எனப்படும் இரத்தநாள தடைக்கு எதிர்மறையான செயல்ஆகும்.  
இரத்தநாள விரிவூக்கியின் செயல் காரணமாக இரத்த நாளத்தில் உராய்வு குறைந்து இரத்தம் ஓடுவதற்கு தேவையான அதிகப்படியான இடவசதி கிடைப்பதால் இரத்த நாளங்களில் பாயும் இரத்தத்தின் அளவு அதிகரிக்கப்படுகிறது. இதன் காரணமாக நோயாளியின் இரத்த அழுத்தம் குறைகிறது. வாஸோடயலசன் (Vasodialation) நிகழ்வை ஊக்கப்படுத்தகூடிய மருந்துகளை வாஸோடயலேட்டர் (Vasodialators) என்று அழைக்கலாம்.
# இரத்தநாள விரிவூக்கி

## செயல்பாடு

உடலில் எந்தத் திசுக்களுக்குக் குருதி அதிகப்படியாகத் தேவைப்படுகிறதோ அங்குள்ள இரத்தநாளத்தின் அளவை விரிவுபடுத்துவதால் அந்த குறிப்பிட்ட திசுக்களுக்குச் செல்லும் குருதி ஓட்டத்தை அதிகப்படுத்த இயலும். இவ்வாறாகக் குருதி ஓட்டத்தினை அதிகப்படுத்துவதினால் அந்தத் திசுக்களுக்குக் கிடைக்கும் பிராணவாயு, புரதம், உயிர்ச்சத்து மற்றும் குளுக்கோஸ் போன்ற இன்றியமையாத சத்துக்களின் அளவும் அதிகபடுத்தப்படுகிறது. இவ்வாறாக அதிகப்படுத்தப்படும் குருதி ஓட்டத்தின் காரணமாக குருதி நுழைவதற்குச் சிரமமான நுண் குருதி தந்துகிகளுக்கு இன்னும் அதிகமான குருதி ஓட்டம் கிடைக்கிறது. எடுத்துக்காட்டாக உடலில் ஒரு இடத்தில் காயம் பட்டிருப்பின் அந்த காயத்தினைச் சுற்றியுள்ள உயிரணுக்கள் மீண்டெழுவதற்கு அவற்றிற்கு பிராணவாயு மற்றும் சத்துகள் அவசியமாகிறது. இந்த வாஸோடயலேஷன் என்னும் குருதி நாள விரிவூக்கிச் செயல் மூலமாக இவ்வாறான காயத்தினை சுற்றியுள்ள திசுக்களுக்கு அதிகப்படியாக சத்துக்களை வழங்க முடிவதால் அவை வழக்கமானதை விட சற்று அதிகப்படியான வேகத்தில் மீண்டெழுகின்றன இதனால் காயம் விரைவாகக் குணப்படுகிறது. இதுவே இரத்த நாள விரிவூக்கியின் முக்கிய செயல்பாடாகும்.  
உடலில் வாஸொகான்ட்ரிக்சன் (Vasocontriction) எனும் இரத்த நாள குறுக்கத்தின் காரணமாக இரத்த ஓட்டத்தின் தடை அதிகப்படுவதால் இருதயமானது அதிகப்படியான அழுத்தத்துடன் செயல்பட்டு இரத்தத்தினைத் திசுக்களுக்குச் செலுத்த வேண்டிய கட்டாயத்திற்கு உட்படுத்தப்படுகிறது. இதன் காரணமாக ஹைப்பர் டென்ஷன் என்றழைக்கப்படும் அதிக இரத்த அழுத்த நோய்க்கு ஆட்பட நேரிடுகிறது. எனவே இவ்வாறாக அதிக இரத்த அழுத்த நோயாளிகளுக்கு இந்த இரத்த நாள விரிவூக்கியின் மூலம் இரத்த நாளங்களில் ஏற்படும் உராய்வைக் குறைப்பதால் இரத்த ஓட்டத்தினை மேம்படுத்த முடிகிறது. இதனால் இந்நோயாளிகளின் இருதயத்திற்கு ஏற்படும் அதிகப்படியான வேலைப்பளுவைக் குறைக்க முடியும்.
# இரத்தநாள விரிவூக்கி

## இரத்தநாள விரிவூக்கி மற்றும் தமனி இரத்த ஓட்டத்தடை

இதய வெளியேற்றவளவு (Cardiac Output) சராசரி தமனி இரத்த அழுத்தம் மற்றும் அனைத்துபுற இரத்தநாளத்தடை (Total Peripheral Resistance - TPR) ஆகியவற்றின் மீது இரத்தநாள விரிவூக்கியின் செயல்பாடு நேரடியானதாக இருக்கின்றது. இருதய துடிப்பின் பொழுது இருதய ஸிஸ்டால் (Systole) மற்றும் டயஸ்டால் (Diastole) எனப்படும் இருவகையான இரத்தநாள அழுத்த ஒலி வெளிபாடுகள் கிடைக்கிறன. இதயசுருக்கத்தின் பொழுது ஸிஸ்டால் (Systole) எனப்படும் இதயசுருக்க சித்தொலியும் இதயவிரிவின் பொழுது டையஸ்டால் (Diastole) எனப்படும் இதயவிரிவு தயத்தொலியும் கிடைக்கிறது. இதில் வாஸோடயலேசன் (Vasodialation) எனும் இரத்தவிரிவூக்கியானது ஸிஸ்டால் எனும் சித்தொலியின் நேரப்பகுதியிலும் வாஸோகான்ரிக்சன் (Vasocontriction) எனும் இரத்த ஓட்டத்தடையானது டையஸ்டால் எனும் தயத்தொலியின் நேரப்பகுதியிலும் கிடைக்கிறது. இதய வெளியேற்றவளவு (ஒரு அலகு மணித்துளியில் ஏற்படும் இரத்த ஓட்ட அளவு - Cardiac Output) என்பது ஒரு நிமிடத்தில் உண்டாகும் இதயத்துடிப்புடன் (Heart Rate - Beats Per Minute) ஸிஸ்டால் எனும் சித்தொலியின் பொழுது இதயகீழறையில் இருந்து வெளிப்படும் (Ventricular Ejaculation) இரத்த கொள்ளளவுடன் பெருக்கி கண்டுபிடிக்கப்படுகிறது.  
அனைத்துபுற இரத்தநாள தடையானது (TPR) இரத்த நாளத்தின் நீளம், குருதியின் பாகுத்தன்மை மற்றும் இரத்த நாளத்தின் சுற்றளவு ஆகியவற்றை சாந்துள்ளது. வாஸோடயலேசன் எனும் இரத்தநாள விரிவூக்கியானது பெரிய இரத்த நாளம், குறு இரத்த தந்துகி ஆகியவற்றின் தசை உயிரணுக்களை தளர்வடைய செய்வதின் மூலம் அனைத்துபுற இரத்தநாள தடை மற்றும் இரத்த அழுத்தத்தை குறைக்கிறது. இரத்த நாள விரிவூக்கியானது வெப்ப இரத்த பிராணிகளின் வாழுமிட வெளிப்புற வெப்பம் அதிகரிக்கும் பொழுது அவற்றின் மேலோட்டமான இரத்த நாளங்களில் ஏற்படுகிறது. இந்த செயல்பாடானது வெப்பமடைந்த குருதியினை அந்த பிராணிகளின் தோலுக்கு அனுப்புகிறது இதனால் அவற்றின் உடல் வெப்பம் எளிதாக வெளியேற்றப்பட்டு கட்டுக்குள் வைக்கப்படுகிறது.
# வார்ப்புரு:நடப்பு நிகழ்வுகள்/நடப்பு மாதச் செய்திகள் ஆகத்து 2014
- இலங்கையில் சப்ரகமுவா பல்கலைக்கழகத்தில் பயிலும் கிளிநொச்சியைச் சேர்ந்த தமிழ் மாணவர் ஒருவர் இனந்தெரியாதோரால் கடுமையாகத் தாக்கப்பட்டார். (தமிழ்மிரர்)
- 2014 யுன்னான் நிலநடுக்கம்: சீனாவின் யுன்னான் மாகாணத்தில் இடம்பெற்ற 6.1 அளவு நிலநடுக்கத்தில் குறைந்தது 391 பேர் கொல்லப்பட்டனர், 1700 பேர் காயமடைந்தனர். (பிபிசி)
- முதலாம் உலகப் போரில் பிரான்சு மீது செருமனி போரை அறிவித்த நாளின் நூற்றாண்டு நிறைவை நினைவுகூரும் நிகழ்வில் பிரெஞ்சு, மற்றும் செருமனி அரசுத்தலைவர்கள் பங்குபற்றினர். (பிரான்சு24)
- ஆகத்து 2:
- இந்தியாவில் இருந்து கடல் வழியாக ஆத்திரேலியாவை நோக்கி வந்த 50 சிறுவர்கள் அடங்கிய 157 இலங்கைத் தமிழ் புகலிடக் கோரிக்கையாளர்களையும் ஆத்திரேலிய அரசு நவூரு தீவில் உள்ள தடுப்பு முகாமுக்கு அனுப்பியது. (தி ஆஸ்திரேலியன்), (தி கார்டியன்)
- மேற்கு ஆப்பிரிக்காவில் எபோலா தீநுண்ம நோய் மிக வேகமாகப் பரவி வருவதாக உலக சுகாதார அமைப்பு அறிவித்துள்ளது. (பிபிசி)
- நேபாளத்தில் கத்மண்டு நகருக்கு கிழக்கே 120 கிமீ தூரத்தில் பெரும் நிலச்சரிவு ஏற்பட்டதில் பலர் புதையுண்டனர். குறைந்தது 8 பேர் உயிரிழந்தனர். ஒரு கிமீ நீள அர்னிகோ ராஜ்மார்க் கணவாய் சேதமடைந்தது. (பிபிசி)
- நகோர்னோ-கரபாக் பிராந்தியத்தில் உள்ளூர் ஆர்மீனியருடனான மோதல் ஒன்றில் மேலும் ஐந்து அசர்பைஜான் படையினர் கொல்லப்பட்டனர். கடந்த சில நாட்களில் குறைந்தது 15 பேர் கொல்லப்பட்டனர். (ராய்ட்டர்சு)
- சீனாவின் சாங்காய் அருகில் தொழிற்சாலை ஒன்றில் இடம்பெற்ற விபத்து ஒன்றில் குறைந்தது 68 பேர் கொல்லப்பட்டனர். (எல்லே டைம்சு)
- தமிழறிஞர் தனிநாயகம் அடிகளின் உருவச்சிலை யாழ்ப்பாணத்தில் திறந்து வைக்கப்பட்டது. (தமிழ்நெட்)
- ஆகத்து 1:
- கிழக்கு உக்ரைனில் இராணுவ வாகன அணி ஒன்றை கிளர்ச்சியாளர்கள் தாக்கியதில் குறைந்தது 10 இராணுவத்தினர் கொல்லப்பட்டனர். (பிபிசி)
- தோனெத்ஸ்க்கில் தன்னைத் தானே பிரதமராக அறிவித்துக் கொண்ட அலெக்சாந்தர் பரதாய் உருசியாவிற்குத் தப்பிச் சென்றதை அடுத்து மல்தோவாவைச் சேர்ந்த உருசியர் விளாதிமிர் அந்தியூஃபியெவ் தோனெத்ஸ்கின் தலைமைப் பொறுப்பை ஏற்றார். (பிபிசி)
- பாதுகாப்பு விளிம்பு நடவடிக்கை: காலை 08:00 மணிக்கு ஆரம்பமான 72 மணி நேர போர் நிறுத்தத்தின் போது காலை 09:30 இற்கு இடம்பெற்ற தற்கொலைத் தாக்குதலில் இசுரேலிய படையினர் ஒருவர் கடத்தப்பட்டு பலர் கொல்லப்பட்டதை அடுத்து இசுரேல் போர்நிறுத்தத்தில் இருந்து விலகியது. (பிபிசி)
- எபோலா ஆட்கொல்லி நோய் பரவியதை அடுத்து லைபீரியா, சியேரா லியோனி நாடுகள் அவசரகால நிலையைப் பிறப்பித்தன. பள்ளிகள் மூடப்பட்டன. (ராய்ட்டர்சு)
- தமிழ்நாடு முதலமைச்சர் ஜெயலலிதா மீனவர் பிரச்சினை குறித்து இந்தியப் பிரதமர் நரேந்திர மோதிக்கு எழுதிய கடிதங்களை முன்வைத்து சர்ச்சைக்குரிய விதத்தில் கட்டுரை வெளியிட்டதற்கு இலங்கையின் பாதுகாப்பு அமைச்சகம் மன்னிப்புக் கோரியது. (பிபிசி)
# 2014 தாய்வான் எரிவாயுக் குழாய் வெடிப்பு

**2014 கவ்சியூங் எரிவாயுக் குழாய் வெடிப்பு** (*2014 Kaohsiung gas explosions*) என்பது 2014 சூலை 31 இரவு 8:46 மணிக்கு தாய்வானில் தென்பகுதி நகரமான கவ்சியூங்கில் தொடர்ச்சியாக நிகழ்ந்த எரிவாயு வெடி விபத்தாகும். இந்த எரிவாயு வெடி விபத்தில் 25 பேர் கொல்லப்பட்டனர். 271 பேர் காயமடைந்தனர்.
# நெய்யாற்றின்கரை சட்டமன்றத் தொகுதி

நெய்யாற்றின்கரை சட்டமன்றத் தொகுதி, கேரள சட்டமன்றத்திற்கான 140 தொகுதிகளில் ஒன்று. இது திருவனந்தபுரம் மாவட்டத்தில் அமைந்துள்ளது.
# நெய்யாற்றின்கரை சட்டமன்றத் தொகுதி

## ஊராட்சிகளும் நகராட்சிகளும்

- நெய்யாற்றின்கரை நகராட்சி
- அதியன்னூர் ஊராட்சி
- காரோடு ஊராட்சி
- செங்கல் ஊராட்சி
- குளத்தூர் ஊராட்சி
- திருபுறம் ஊராட்சி  
2011-ஆம் ஆண்டில் இருந்து, ஆர். செல்வராஜ் என்பவர் சட்டமன்ற உறுப்பினராகா உள்ளார். .
# சிற்றாரிப்பறம்பு

**சிற்றாரிப்பறம்பு** என்பது இந்திய மாநிலமான கேரளாவில் கண்ணூர் மாவட்டத்தில் தலசேரி வட்டத்தில் உள்ள ஒரு ஊராட்சி ஆகும். இது கூத்துபறம்பு மண்டலத்திற்கு உட்பட்டது. . படுவிலாயி, பாதிரியாட் ஆகிய ஊர்களைக் கொண்டது. கூத்துபறம்பு சட்டமன்றத் தொகுதிக்கு உட்பட்டது..
# சிற்றாரிப்பறம்பு

## வார்டுகள்

இது 20 வார்டுகளைக் கொண்டுள்ளது.
- வண்ணாத்திமூலை
- மானந்தேரி
- பூவத்தின்கீழில்
- சிற்றாரிபறம்பு
- மண்ணந்தறை
- அரீக்கரை
- ஞாலில்
- முடப்பத்தூர்
- வட்டோளி
- இடும்பை
- மெற்றோளி
- தொடீக்களம்
- பூழியோடு
- கண்ணவம்
# சிற்றாரிப்பறம்பு

## சுற்றியுள்ள ஊர்கள்

- வடக்கு: மாலூர்
- மேற்கு: மாங்காட்டிடம், கூத்துபறம்பு
- தெற்கு: பாட்யம்
- கிழக்கு: கோளயாடு
# சப்பாரப்படவு

**சப்பாரப்படவு** என்பது கேரளத்தின் கண்ணூர் மாவட்டத்திற்கு உட்பட்ட தளிப்பறம்பு வட்டத்தில் உள்ள ஒரு ஊராட்சி ஆகும். இது தளிப்பறம்பு மண்டலத்திற்கு உட்பட்டது. இது கூவேரி, தமிரி, வெள்ளாடு ஆகிய ஊர்களைக் கொண்டது. வடக்கில் ஆலக்கோடும், கிழக்கில் நடுவில்லும், தெற்கில் குறுமாத்தூரும், பரியாரமும், மேற்கில் பரியாரமும், கடன்னப்பள்ளி-பாணப்புழையும், எரமம்-கூற்றூரும் அமைந்துள்ளன. .
# சப்பாரப்படவு

## வார்டுகள்

- பெரும்படவு
- எருவாட்டி
- கரிங்கயம்
- தடிக்கடவு
- மணாட்டி
- குட்டிக்கரி
- கருணாபுரம்
- மங்கரை
- அம்மங்குளம்
- சப்பாரப்படவு
- படப்பேங்கடு
- சாந்திகிரி
- கூவேரி
- ராமபுரம்
- தேறண்டி
- கொட்டக்கானம்
- எடக்கோம்
- விமலசேரி
# சப்பாரப்படவு

## இணைப்புகள்

- சப்பாரப்படவு ஊராட்சி
# குறுமாத்தூர்

**குறுமாத்தூர்** என்பது கேரளத்தின் கண்ணூர் மாவட்டத்தில் உள்ள கண்ணூர் வட்டத்தில் உள்ள ஒரு ஊராட்சி ஆகும். இது தளிப்பறம்பு மண்டலத்திற்கு உட்பட்டது. குறுமாத்தூர், பன்னியூர் ஆகிய ஊர்களைக் கொண்டது. இது 50.79 சதுர கிலோமீட்டர் பரப்பளவைக் கொண்டது. வடக்கில் சப்பாரப்படவு, செங்களாயி ஊராட்சிகளையும், கிழக்கில் செங்களாயி, மய்யில் ஆகிய ஊராட்சிகளும், தெற்கில் மய்யில் ஊராட்சியும், தளிப்பறம்பு நகராட்சியும், மேற்கில் தளிப்பறம்பு நகராட்சியும், பரியாரம் ஊராட்சியும், சப்பாரப்படவு ஊராட்சியும் அமைந்துள்ளன. .
# குறுமாத்தூர்

## வார்டுகள்

இது 16 வார்டுகளைக் கொண்டது.
- காரகொடி
- காலிகடவு
- கூனம்
- வைத்தல
- குறுமாத்தூர்
- சொறுக்களை
- புல்லாஞ்ஞியோடு
- முண்டேரி
- வடக்காஞ்சேரி
- பாறாடு
- செப்பனூல்
- முய்யம்
- பாணக்காடு
- சவனப்புழை
- பூமங்கலம்
- மழூர்
- பன்னியூர்
# குறுமாத்தூர்

## இணைப்புகள்

- குறுமாத்தூர் ஊராட்சி
# செங்களாயி ஊராட்சி

கேரளத்தின் கண்ணூர் மாவட்டத்தில் தளிப்பறம்பு வட்டத்தில் **செங்களாயி ஊராட்சி** அமைந்துள்ளது. இது தளிப்பறம்பு மண்டலத்திற்கு உட்பட்டது. செங்கலை, சுழலி ஆகிய ஊர்களைக் கொண்டது. இது 67.33 சதுரகிலோமீட்டர் பரப்பளவைக் கொண்டது. கிழக்கில் ஸ்ரீகண்டாபுரம் ஊராட்சியும், மேற்கில் குறுமாத்தூர் ஊராட்சியும், வடக்கில் நடுவில், சப்பாரப்படவு ஆகிய ஊராட்சிகளும், தெற்கில் வளபட்டணம் ஆறும் உள்ளன..
# செங்களாயி ஊராட்சி

## வார்டுகள்

- குளத்தூர்
- கண்ணாடிப்பறை
- பயட்டுயால்
- சால்வயல்
- மம்மலத் கரி
- சுழலி
- நிடவாலுர்
- குண்டங்கை
- செங்களாயி
- பரிப்பாயி
- செங்களாயி தெற்கு
- பெருங்குன்னு
- கொய்யம்
- பேரிந்தெலேரி
- தெர்லாயி
- மணக்காடு
- தட்டேரி
- முண்டதடம்
# செங்களாயி ஊராட்சி

## இணைப்புகள்

- செங்களாயி ஊராட்சி
# அம்பலப்புழை வட்டம்

**அம்பலப்புழை வட்டம்**, கேரளத்தின் ஆலப்புழை மாவட்டத்தில் உள்ள ஆறு வட்டங்களில் ஒன்று. இதன் தலைமையகம் ஆலப்புழை நகரில் உள்ளது. செங்கன்னூர், சேர்த்தலை, கார்த்திகப்பள்ளி, குட்டநாடு, மாவேலிக்கரை ஆகியன இந்த மாவட்டத்திற்கு உட்பட்டவை. இந்த வட்டத்திற்குள் 10 ஊராட்சிகள் உள்ளன.
# அம்பலப்புழை வட்டம்

## சுற்றியுள்ள இடங்கள்

- வடக்கு --
- கிழக்கு --
- தெற்கு --
- மேற்கு --
# சேர்த்தலை வட்டம்

கேரளத்தின் ஆலப்புழை மாவட்டத்தில் ஆறு வட்டங்களில் சேர்த்தலை வட்டமும் ஒன்று. இதன் தலைமையகம் சேர்த்தலையில் உள்ளது. அம்பலப்புழை, செங்கன்னூர், கார்த்திகப்பள்ளி, குட்டநாடு, மாவேலிக்கரை ஆகியவை பிற வட்டங்கள். இந்த வட்டத்தில் 10 ஊராட்சிகள் உள்ளன.
# சேர்த்தலை வட்டம்

## சுற்றியுள்ளவை

- வடக்கு -- கைதப்புழை ஏரி
- கிழக்கு -- வேம்பநாட்டு ஏரி
- தெற்கு -- அம்பலப்புழை வட்டம்
- மேற்கு -- அரபிக்கடல்
# சேர்த்தலை வட்டம்

## ஊராட்சிகள்

- அரூர்
- அரூகுற்றி
- எழுபுன்ன
- கோடந்துருத்து
- துறவூர்
- பெரும்பளம்
- சேன்னம் பள்ளிப்புறம்
- பட்டணக்காடு ஊராட்சி
- வயலார் ஊராட்சி
- தைக்காட்டுசேரி ஊராட்சி
- கஞ்ஞிக்குழி
- தண்ணீர்முக்கம் ஊராட்சி
- முஹம்மா ஊராட்சி
# சேர்த்தலை வட்டம்

## ஊர்கள்

இந்த வட்டத்திற்கு உட்பட்ட ஊர்கள் கீழே தரப்பட்டுள்ளன.
| எண் | பெயர் |  |
| --- | --- | --- |
| 1 | சேர்த்தலை வடக்கு |  |
| 2 | சேர்த்தலை தெற்கு |  |
| 3 | எழுபுன்னை |  |
| 4 | கடக்கரப்பள்ளி |  |
| 5 | கோடந்துருத்து |  |
| 6 | குத்தியதோடு |  |
| 7 | மாராரிக்குளம் வடக்கு |  |
| 8 | பள்ளிப்புறம் |  |
| 9 | பாணாவள்ளி |  |
| 10 | பட்டணக்காடு |  |
| 11 | பெரும்பளம் |  |
| 12 | தைக்காட்டுசேரி |  |
| 13 | துறவூர் தெக்கு |  |
| 14 | வயலாறு |  |
| 15 | கஞ்ஞிக்குழி |  |
| 16 | தண்ணீர்முக்கம் வடக்கு | } |
# குட்டநாடு வட்டம்

**குட்டநாடு வட்டம்**கேரளத்தின் ஆலப்புழை மாவட்டத்தில் உள்ள ஆறு வட்டங்களில் ஒன்றாகும். இதன் தலைமையகம் மங்கொம்பில் உள்ளது. அம்பலப்புழை, செங்ஙன்னூர், கார்த்திகப்பள்ளி, சேர்த்தலை, மாவேலிக்கரை ஆகியவை ஆலப்புழை மாவட்டத்திற்கு உட்பட்ட பிற வட்டங்கள். இந்த வட்டத்தில் பத்து ஊராட்சிகள் உள்ளன.
# குட்டநாடு வட்டம்

## ஊராட்சிகள்

- தகழி
- ராமங்கரி
- புதுக்கரி
- கைப்புழை
- குமரகம்
- முட்டார்
- எடத்வா
- மாம்புழக்கரி
- நீலம்பேரூர்
- கைனாடி
- காவாலம்
- புளிங்குன்னு
- வெளியநாடு
- தலவடி
- சங்கங்கரி
- சம்பக்குளம்
- நெடுமுடி
- மூன்னாட்டுமுகம்
- மேல்பாடம்
- பாயிப்பாடு
- காரிச்சால்
- ஆயப்பறம்பு
- வேணாட்டுகாடு
- காயல்புறம்
- மங்கொம்பு
- மணலடி
- கொடுப்புன்னை
- புல்லங்காடி
# பிரதீப் சக்கரவர்த்தி

**பிரதீப் சக்கரவர்த்தி** இந்து ஆங்கில நாளிதழில் கோயில்கள் மற்றும் கல்வெட்டுகள் பற்றி பல கட்டுரைகள் எழுதி வருபவர். தஞ்சை பெரிய கோயில் பற்றிய தஞ்சாவூர் என்ற ஆங்கில புத்தகத்தின் ஆசிரியர்.தமிழகத் திருக்கோயில்களில் உள்ள கல்வெட்டுகளின் மூலம் கோயில்களின் சமுக,பொருளாதார பக்கத்தை ஆராய்ந்து புத்தகங்கள் எழுதுபவர்.சென்னை கிறித்துவக் கல்லூரி, ஜவஹர்லால் நேரு பல்கலைக்கழகம், லண்டன் ஸ்கூல் ஆப் எக்கனாமிக்ஸ் ஆகியவற்றில் படித்து பட்டம் பெற்றவர். தகவல் தொழில்நுட்ப நிறுவனத்தில் உயர் அதிகாரிகளுக்கு தலைமைப் பண்புகளை செம்மைப்படுத்தும் பயிற்சியளிப்பவர்.
# யோகின்மா

ராமகிருஷ்ண பரமஹம்சரின் இல்லறச்சிஷ்யையான யோகீந்திர மோகினி மித்ரா 1851 ஜனவரி 16 இல் வடக்கு கல்கத்தாவின் பாக்பஜாரில் பிறந்தார். இவரது தந்தை பிரசன்ன குமார் மித்ரா. இவரது கணவர் அம்பிகா சரண் பிஸ்வாஸ்.இவரது திருமண வாழ்க்கை துன்பமயமானது. 1882 ஆம் ஆண்டு ராமகிருஷ்ண பரமஹம்சரை சந்தித்தார்.யோகின் அம்மா என்ற பொருள்பட யோகின்மா என்றழைக்கப்பட்டார்.
# கௌரிமா

ராமகிருஷ்ண பரமஹம்சரின் இல்லறச்சிஷ்யையான **கௌரிமா** 1857 இல் பிறந்தார். இவரது பெற்றோர் பார்வதி சரண் சட்டோபாத்தியாயர், கிரிபாலா தேவி. இவரது இயற்பெயர் ம்ருடானி என்பது. அனைவரும் அழைத்தது ருத்ராணி என்று. துறவேற்றபின் இவரது பெயர் கௌரி புரி.1882 ஆம் ஆண்டு ராமகிருஷ்ண பரமஹம்சரை சந்தித்தார்.1894 ஆம் ஆண்டு கல்கத்தாவில் பாரக்பூரின் கங்கை நதிக்கரையில் பெண்களுக்கான ஸ்ரீ ஸ்ரீ சாரதேஸ்வரி ஆசிரமத்தை ஆரம்பித்தார்.அன்னை சாரதாதேவி இந்த ஆசிரமத்திற்கு சென்று பாராட்டி ஆசீர்வதித்தார்.1911 இல் வடக்கு கல்கத்தாவில் அன்னை சாரதாதேவி வாழ்ந்த பகுதிக்கருகில் ஆசிரமத்தை மாற்றினார். ஆசிரமத்தில் ஐம்பது பெண்கள் இருந்தனர். முன்னூறு குழந்தைகள் கல்வி கற்றனர்.  
1936 இல் ராமகிருஷ்ண பரமஹம்சரின் நூற்றாண்டு விழாவின் போது அகில இந்திய வானொலியில் தமது குருவைப் பற்றி வங்க மொழியில் சொற்பொழிவாற்றினார்.
# லூயி பால் கையேட்டே

**லூயி பால் கையேட்டே** (*Louis-Paul Cailletet*, 21 செப்டம்பர் 1832 - 5 சனவரி 1913) என்பவர் பிரான்சைச் சேர்ந்த இயற்பியலாளரும், கண்டுபிடிப்பாளரும் ஆவார்.
# லூயி பால் கையேட்டே

## வாழ்க்கைக் குறிப்பு

சாட்டிலோன் என்ற நகரில் பிறந்த கையேட்டே பாரிசில் கல்வி கற்று, தந்தையின் இரும்புத்தொழிலைக் கவனிப்பதற்காக ஊர் திரும்பினார். பகுதியாகக் காய்ச்சி வடித்த இரும்புத்துண்டுகளை பதனிடுகையில் ஏற்படும் விபத்துகளைப் பற்றி ஆராயும் போது, இரும்பை சூடாக்கும் போது அது உயர்ந்த உறுதியற்ற தன்மையைக் கொண்டிருப்பதும், வாயுக்கள் கரைந்திருப்பதையும் அவர் கண்டறிந்தார். பின்னர் அவர் சூளையில் இருந்து வெளிவரும் வாயுக்களை ஆராய்ந்தார். இதன் மூலம் உலோகங்களின் பல்வெறு கட்டங்களிலும் வெப்பம் எவ்வாறு பங்களிக்கிறது என்பதை அவர் அறிந்தார். இதன் மூலம் அவர் பல்வேறு வாயுக்களையும் திரவமாக்கும் முயற்சியில் இறங்கினார்.  
1877 ஆம் ஆண்டில் திரவ ஆக்சிசன் துளிகளை உருவாக்கும் முயற்சியில் கையேட்டே வெற்றி பெற்றார். இதே காலப்பகுதியில் சுவிட்சர்லாந்தைச் சேர்ந்த ரவுல் பிக்டே என்பவர் சூல்-தாம்சனின் விளைவைப் பயன்படுத்தி ஆக்சிசனைத் திரவமாக்கினார்.  
இதனை விட, கையேட்டே ஈபெல் கோபுரத்தில் 300-மீ/985-அடி உயர அழுத்தமானி ஒன்றைப் பொருத்தினார். கீழே விழும் பொருட்கள் மீதான வளித் தடை பற்றி ஆராய்ந்தார். தானியங்கிப் புகைப்படக்கருவி, உயரமானி போன்ற பல கருவிகளை இவர் வடிவமைத்தார்.
# மருதமலை (திரைப்படம்)

***மருதமலை*** 2007-ம் ஆண்டில் வெளியான ஒரு தமிழ்த் திரைப்படமாகும். இயக்குநர் சுராஜ் இயக்கிய இத்திரைப்படத்தில் அர்ஜுன், வடிவேலு, மீரா சோப்ரா ஆகியோர் முக்கியk கதாபாத்திரத்தில் நடித்திருந்தனர். இப்படத்திற்கு இசையமைப்பாளர் டி. இமான் இசையமைத்திருந்தார். பா. விஜய் மற்றும் தபு சங்கர் பாடல்களை எழுதினர்.
# மருதமலை (திரைப்படம்)

## கதைச்சுருக்கம்

மருதமலை, ஒரு காவல் அதிகாரியைப் பற்றிய திரைப்படமாகும். மருதமலை (அர்ஜுன்) காவலர் தேர்வில் தேர்ச்சி பெற்ற பிறகு, நச்சியாபுரம் கிராமத்தில் வேலைக்கு செல்கிறார் அங்கே அவர் மூத்த அதிகாரி "என்கவுண்டர்" ஏகாம்பரம் (வடிவேலு (நடிகர்) என்பவருடன் சேர்ந்து பணியாற்றுகிறார். அவர், தனக்காக எல்லா விதமான வேலைகளையும் செய்யச் சொல்கிறார். ஒரு நாள் ஏகாம்பரத்தின் கருணையினால் நீதிமன்ற காவலிலுள்ள ஒரு குற்றவாளி தப்பித்து விடுகிறார். இதற்காக தண்டிக்கப்பட்ட மருதமலை அவரது உயர் அலுவலரின் வீட்டை சுத்தம் செய்ய் பணிக்கப்படுகிறார். அங்கு திவ்யா (மீரா சோப்ரா) மீது காதலில் விழுகிறார். பின்னர், சந்தையில், ஏகம்பரம் ஒரு பிச்சைக்காரனால் அவமானப்படுத்தப்படுகிறார். பிறகு மாசி(லால்) என்பவர் தேர்தலில் வேட்பாளராக நிற்கும் ஒரு நபரை கொலை செய்வதை மருதமலை பார்க்கிறார். பின்னர் தேர்தல் ஆணையர் அந்த இடத்திற்கு வருகிறார், மாசியின் எதிர்ப்பு காரணமாகவே கடந்த 16 ஆண்டுகளாக தேர்தல் நடைபெறுவதில்லை என்று அவர் கண்டுபிடிக்கிறார்.  
எனவே தேர்தலை சுமூகமாக நடத்துவதற்கு வேண்டிய ஏற்பாடுகளை செய்கிறார். பின்னர், தேர்தல் நாளன்று, பலத்த பாதுகாப்பு இருந்தபோதிலும், மாசியின் ஆட்கள், வாக்களிக்கும் மக்களை வெளியேற்றுவதோடு தேர்தல் ஆணையரை கொலை செய்ய முயற்சிக்கிறார்கள். மருதமலையின் தந்தை (நாசர்) மாசி மீது புகார் அளிக்கிறார். அந்த நேரத்தில், மருதமலை அங்கு வந்து, மாசியை கைது செய்கிறார். மாசியின் ஆட்கள் அவரை விடுதலை செய்ய மேற்கொள்ளும் அனைத்து முயற்சிகளும் தோல்வியடைகின்றன. மருதமலை துணிச்சலுக்காக பதவி உயர்வு பெறுகிறார். பின்னர் மாசியினை எதிர்த்து எவ்வாறு தேர்தல் நடைபெறுகிறது எனபது மீதிக் கதை.
# மருதமலை (திரைப்படம்)

## நடிகர்கள்

- அர்ஜுன் - மருதமலை
- மீரா சோப்ரா
- நாசர்
- வடிவேலு - என்கவுண்டர் ஏகாம்பரம்
# மருதமலை (திரைப்படம்)

## விமர்சனம்

ஆனந்த விகடன் வார இதழில் எழுதிய விமர்சனத்தில் "'ஹிட்'டடித்த படங்களிலிருந்து 'சுட்'டடித்த காட்சிகள் உண்டு. போதாக்குறைக்கு, தனது முதல் படமான ‘தலைமுறை’யின் சக்சஸ் ஃபார்முலாவையும் மறுபடி எடுத்தாண்டு இருக்கிறார் இயக்குநர் சுராஜ். ஆனாலும், ‘மருதமலை’யை ஓரளவு காப்பாற்றுகிறது காமெடி காவடி" என்று எழுதி மதிப்பெண்களை வழங்கினர்.
# ச. து. சுப்பிரமணிய யோகி

**சங்ககிரி துரைசாமி சுப்பிரமணிய யோகி** (*S. D. Subramania Yogi* ) (நவம்பர் 30, 1904 – சூலை 27, 1963) தமிழறிஞர்; சொல்வளமும், பொருட்செறிவும் நிறைந்த கவிதைகளை அளித்தவர்களில் ஒருவர். இந்திய விடுதலைப் போராட்ட வீரர், தமிழில் சிறு காப்பியங்கள் இயற்றியவர். 1930களில் திரைப்பட பாடலாசிரியர், பாடகர் மற்றும் திரைக்கதை எழுத்தாளர், இயக்குநர். இவரது ஆக்கங்கள் மணிக்கொடி, சுதேசமித்திரன் ஆகிய இதழ்களில் வந்திருக்கின்றன. நன்கு இலக்கியங்களை கற்ற இவரது வருகையால் தமிழ்த் திரைப்படங்களில் இலக்கியத் தமிழ் இடம் பெற்றது. இவரது ஆக்கங்கள் தமிழக அரசால் நாட்டுடைமையாக்கப்பட்டுள்ளன.
# ச. து. சுப்பிரமணிய யோகி

## தொடக்க வாழ்க்கை

இன்றைய கேரளத்தின் இடுக்கி மாவட்டம் தொடுபுழா நகரை அடுத்த எலப்பள்ளி என்ற சிற்றூரில் 30 நவம்பர் 1904 அன்று மீனாட்சியம்மாள்-துரைசாமி இணையருக்கு மகனாய்ப் பிறந்தார். இவரது இயற்பெயர் சுப்பிரமணியன். இவருக்குப்பின் இராமச்சந்திரன் எனும் தம்பி பிறந்தார். இவர்களின் தந்தை துரைசாமி, ஐதராபாத் நகரில் வழக்கறிஞராகப் பணியாற்றியவர். பாரசீகம், உருது, இந்தி ஆகிய மொழிகளில் புலமை பெற்றவர். இசுலாமியப் புனித நூலான திருக்குர்ஆனின் சிறப்புகளையும் உட்பொருளையும் விளக்குவதில் புகழ்பெற்றவர். சுப்பிரமணியன் இவரிடமிருந்தே ஆங்கிலம் கற்றார்.  
துரைசாமி தன் 38-ஆம் அகவையில் நோய்வாய்ப்பட்டு மறைந்தபின் மீனாட்சியம்மாள், தம் மகன்களுடன் இன்றைய தமிழ்நாட்டின் சேலம் மாவட்டத்தில் உள்ள சங்ககிரி நகருக்குக் குடிபெயர்ந்தார். அதன்பின் சுப்பிரமணியன், சங்ககிரி தொடக்கப் பள்ளியிலும் பின்னர் ஈரோடு மகாஜன உயர்நிலைப் பள்ளியிலும் பயின்று அகவையில் பெற்றார். இளமையிலேயே தமிழ், ஆங்கிலம், சமசுகிருதம் ஆகிய மொழிகளில் புலமை பெற்று விளங்கினார். தமது ஒன்பதாவது வயதில் *பாலபாரதி* பட்டம் பெற்றார்.  
1925-இல் கமலாம்பாள் என்பவரைத் திருமணம் செய்தார் . நாளடைவில் *சங்ககிரி துரைசாமி சுப்பிரமணிய யோகியார்* ஆனார்.
# ச. து. சுப்பிரமணிய யோகி

## விடுதலைப் போராட்டத்தில் இணைவு

உதகமண்டலம் காவல்துறை அலுவலகத்தில் பணியாற்றிக் கொண்டிருந்தபோது, காந்தியடிகள் ஊட்டிய விடுதலை வேட்கை, யோகியாரை, அரசாங்க வேலையைத் தூக்கியெறியச் செய்து, விடுதலைப் போராட்டத்தில் நாட்டம் கொள்ளவைத்தது. சென்னையில் நடைபெற்ற உப்பு சத்தியாக்கிரகப் போராட்டத்தில் கலந்துகொண்டு சிறை சென்றார். பெரியார் நடத்திய வைக்கம் போராட்டத்திலும் கலந்து கொண்டார். 1932ஆம் ஆண்டு ஜனவரி 22ஆம் தேதி ஈரோட்டில் நடந்த மறியல் போராட்டத்தில், தடையை மீறிக் கலந்து கொண்டு கைது செய்யப்பட்டு, ஓராண்டு காலம் சிறையில் அடைக்கப்பட்டார். பெரியார், ராஜாஜி ஆகியோருடன் சிறையில் இருந்துள்ளார் யோகியார்.  
தனது சிறை அனுபவங்களை, "சிறைச்சாலை ஓர் தவச்சாலை; அது ஒரு "புன்மைக் கோட்டம்"; இழிவுக்குகை; ஆனால், அதுவே நமது சுதந்திர தேவியின் கோயில் வாயில்! அடிமைத்தனத்தின் குறுகிய சந்துகளில் சென்றால் தான், நாம் அழகிய அகண்ட விடுதலையின் ராஜபாட்டையில் நடக்க முடியும். ஆகவே, சிறைச்சாலையை நான் வணங்குகிறேன்; வாழ்த்துகிறேன்; போற்றுகிறேன்; சிறைகள் நீடு வாழ்க!" என, "எனது சிறைவாசம்" என்ற நூலில் குறிப்பிட்டுள்ளார்.
# ச. து. சுப்பிரமணிய யோகி

## இதழாசிரியராக

"தேசபக்த கீதம்" என்ற கவிதை நூலை 1924ஆம் ஆண்டு, முதன் முதலாக வெளியிட்டார்.  
- புதுமை
- பித்தன்
- குடிநூல்
- குமாரவிகடன்
- சுதந்திர சங்கு
- ஆனந்தபோதினி
ஆகிய இதழ்களில் ஆசிரியராகவும், உதவி ஆசிரியராகவும் பணியாற்றியுள்ள யோகி. இந்து நாளிதழில் தமிழ் மற்றும் ஆங்கில நூல்களுக்கு விமர்சன உரையும் எழுதியுள்ளார்.
# ச. து. சுப்பிரமணிய யோகி

## நூல்கள் இயற்றல்

1935ஆம் ஆண்டு நடைபெற்ற இந்திய தேசிய காங்கிரசின் பொன்விழா கவிதைப் போட்டியில் கலந்து கொண்டு தங்கப் பதக்கம் வென்றார்.  
- தேசபக்த கீதம்
- தமிழ்க்குமரி
- கதையைக் கேளடா தமிழா
- மேரி மக்தலேனா (1946) - ஸ்டார் பிரசுரம்  
ஆகிய கவிதை நூல்களையும்,  
- "கவி உலகில் கம்பர்" என்ற உரைநடை நூலையும்
- "குளத்தங்கரைக் குயில்கள்",
- "மரண தாண்டவம்" ஆகிய சிறுகதைத் தொகுப்புகளையும்
- "காமினி",
- "பவானி",
- "நவபாரதம்" ஆகிய கவிதை நாடகங்களையும்
- "எனது சிறைவாசம்" என்ற தன் வரலாற்றையும்
- "கவிபாரதி" என்ற திறனாய்வையும்
- "கொங்கர் குறவஞ்சி" என்ற நாட்டிய நாடகத்தையும்
- சாத்தனார் எழுதிய கூத்த நூலுக்கு (பரதநாட்டியம் பற்றியது) பொழிப்புரையும் பதவுரையும்
எழுதியுள்ளார்.
# ச. து. சுப்பிரமணிய யோகி

## நூல்கள் இயற்றல்

### மொழிபெயர்ப்பு நூல்கள்

- "ரூபையாத்",
- "மனிதனைப் பாடுவேன்" (வால்ட் விட்மன் கவிதைகள்)(1958) (ஜோதி நிலையம்)
- "அத்தர்",
- "இதுதான் ருசியா",
- "கடலும் கிழவனும்",
- "மான்குட்டி" ஆகிய நூல்களை ஆங்கிலத்தில் இருந்து மொழிமாற்றம் செய்துள்ளார்.  
மேனாட்டுக் கவிஞர்கள், வால் விட்மேன், ஹெமிங்வே ஆகியோரது ஆங்கிலக் கவிதைகளையும் தமிழில் கவிதை வடிவிலே மொழி பெயர்த்து அளித்துள்ளார்.  
காரைசித்தர் எழுதிய "கனகவைப்பு" என்ற தமிழ் நூலையும், கம்பராமாயணத்தில், "சீதா கல்யாணம்" என்ற பகுதியையும் ஆங்கிலத்தில் மொழிபெயர்த்து அளித்துள்ளார்.  
புதுதில்லியில் சுதந்திர தினக் கவிதையை அப்போதைய பிரதமராக இருந்த நேரு முன்னிலையில் பாடி, பாராட்டைப் பெற்றார். அவரது அக்கவிதை, தமிழிலும், ஆங்கிலத்திலும் அகில இந்திய வானொலியில் நேரடியாக ஒலிபரப்பப்பட்டது.  
யோகியாரின் நூல்களைத் தமிழக அரசு நாட்டுடைமையாக்கியுள்ளது.
# ச. து. சுப்பிரமணிய யோகி

## திரைப்படத் துறையில்

- இரு சகோதரர்கள் (1936)
- பக்த அருணகிரி (1937)
- அதிர்ஷ்டம் (1939)
- கிருஷ்ணகுமார் (1941)
- லட்சுமி (1953)
- கிருஷ்ண பக்தி (1949, திரைக்கதை,, வசனம்)  
ஆகிய தமிழ்த் திரைப்படங்களுக்குக் கதை, திரைக்கதை, வசனம், பாடல்கள் எழுதியதுடன், அவற்றைத் தானே இயக்கியும் உள்ளார்.  
திரைப்படத்தின் மூலம் சமுதாயச் சீர்திருத்தக் கருத்துகளைப் பரப்பி, அரும்பாடுபட்டுள்ளார் யோகியார்.1963ஆம் ஆண்டு தமிழ்நாடு சங்கீத நாடக சங்கம், யோகியாருக்கு, சிறந்த திரைப்பட வசன கர்த்தாவுக்கான தங்கப் பதக்கம் வழங்கிப் பாராட்டியது.
# பாறசாலை சட்டமன்றத் தொகுதி

பாறசாலை சட்டமன்றத் தொகுதி, கேரள சட்டமன்றத்திற்கான 140 தொகுதிகளில் ஒன்று. இது திருவனந்தபுரம் மாவட்டத்தின் பாகங்களான அம்பூரி, ஆர்யங்கோடு, கள்ளிக்காடு, கொல்லயில், குன்னத்துகால், ஒற்றசேகரமங்கலம், பாறசாலை, பெருங்கடவிளை, வெள்ளறடை ஆகிய ஊராட்சிகளைக் கொண்டது. . ஏ. டி. ஜார்ஜ், தற்போதைய உறுப்பினர் ஆவார். .
# தாணிக்குடம்

**தாணிக்குடம்** (Thanikkudam) இந்தியாவில் கேரளம் மாநிலத்தில் உள்ள திருச்சூர் மாவட்டத்தின் வடகிழக்கில் வேகமாக வளர்ந்து வரும் புறநகர்ப் பகுதி ஆகும். தாணிக்குடம் என்னும் ஊராட்சி, திருச்சூர் நகரத்திற்கு 10 கி.மீ தொலைவில் அமைந்துள்ளது. கேரளாவின் மத்திய பகுதி முழுவதும் பிரபலமாக அறியப்படும் தாணிக்குடம் பகவதி கோயில் இக்கிராமத்தில் அமைந்துள்ளது. சமீபத்திய காலங்களில் வற்றாததாக மாறியுள்ள தாணிக்குடம் ஆறு கிராமத்தின் நடுவில் பாய்கிறது. இது வடகிழக்கு முதல் தென்மேற்கு திசையில் அமைந்துள்ளது. பீச்சி நீர்ப்பாசன திட்ட அமைப்பின் வலது கிளை பிரதான கால்வாய் (ஆர்.பி.எம்.சி) மூலமாகவும் இந்த பகுதி பாதிப்படைந்துள்ளது.
இது திருச்சூர் வட்டத்திற்கு உட்பட்ட ஒல்லூக்கரை மண்டலத்தைச் சேர்ந்தது. இங்கிருந்து திருச்சூர், மண்ணுத்தி, வடக்காஞ்சேரி, வழானி ஆகிய ஊர்களுக்கு சாலைகள் உள்ளன. இந்த ஊரின் வழியாக திருச்சூர் - குண்டுகாடு - வடக்காஞ்சேரி சாலை கடக்கிறது. இங்கு இந்துக்கள் அதிக எண்ணிக்கையில் உள்ளனர். சிறுபான்மை கிறித்தவர்களும் உண்டு.
# தாணிக்குடம்

## புவியியல் மற்றும் இயற்கை

தாணிக்குடத்தின் புவியியல் மற்றும் நிலப்பரப்பு கேரளாவின் நடுத்தர நில கிராமங்களைப் போலவே மிகவும் பொதுவானது. குறிப்பாக திருச்சூர் மாவட்டத்தின் நில அமைப்பு வடகிழக்கு முதல் தென்மேற்கு திசையில் ஒட்டுமொத்த சாய்வைக் கொண்டுள்ளது. இதானல் நீரியல், மழைப்பொழிவு, நீர் வடிகால் மற்றும் காற்று ஓட்டங்களால் கணிசமாக பாதிப்படைகிறது.  
இந்த கிராமத்தின் கிழக்கு எல்லையாக செங்காளியை பகிர்ந்து கொள்கிறது, இது கடல் மட்டத்திலிருந்து 1000 மீட்டர் உயரமுள்ள ஒரு மலையாகும் வாழானி , பீச்சி மற்றும் வெல்லானி மலைகளின் வடமேற்கு சரிவுகளின் தென்மேற்கு மடிப்புகளிடையே அமைந்துள்ளது . மேப்பாடம் மற்றும் தலியன்பாரா போன்ற இன்னும் சில மலையடிவாரங்களைத் தவிர, நிலம் பொதுவாக இடைநிலை மதிப்பிடப்படாத சுயவிவரங்களுடன் வெற்று தன்மையைக் கொண்டுள்ளது.
கடல் மட்டத்திலிருந்து 15 மீ முதல் 30 மீ வரை உயரத்தில் மக்கள்தொகை கொண்ட பகுதிகள் அமைந்துள்ளன.
இந்த கிராமத்தில் செந்நிறக் களிமண், களிமண் வண்டல் துண்டுகள் மற்றும் சரளை போன்ற ஏராளமான மண் வகைகள் உள்ளன
# தாணிக்குடம்

## புவியியல்

கிழக்கு எல்லைகள் மற்றும் அண்டை உயர் எல்லைகளை உள்ளடக்கிய பாதுகாக்கப்பட்ட இயற்கை காடுகள் தேவையான அளவு மழைப்பொழிவை வழங்குகின்றன. உயர் மற்றும் குறைந்த நிலப்பரப்புகளின் இயற்கையான மதிப்பீடுகள் மற்றும் கலவையால் வடிகால் ஒப்பீட்டளவில் பின்னடைவு பெறுகிறது.
சிறிய மற்றும் குறுகிய தாணிக்குடம் நதியானது கிராமத்தை இரண்டு பகுதிகளாகப் பிரிக்கிறது. வழானி மலைத்தொடர்கள் மற்றும் செங்கள்ளி சரிவுகளிலிருந்து தொடங்கி, கடந்த சில ஆண்டுகளாக காலநிலை மற்றும் நில பயன்பாட்டின் மாற்றம் காரணமாக இந்த நதி பெரும்பாலும் வற்றாததாகிவிட்டது. இருப்பினும், இந்த இடத்தின் வாழ்க்கை முறை, நீர் பயன்பாடு மற்றும் வானிலை ஆகியவற்றில் இது முக்கியமான விளைவை ஏற்படுத்துகிறது.
# தாணிக்குடம்

## இயற்கை வளங்கள்

இந்த கிராமம் மருத்துவ தாவரங்கள், தேன், விறகு மற்றும் இலைகளால் செய்யப்பட்ட உரம் ஆகியவற்றின் பாரம்பரிய விவசாய ஆதாரமாக உள்ளது, அரிசி முதல் ரப்பர், மிளகாய், இஞ்சி, தென்னை, வாழை, மற்றும் கமுகு போன்ற பலவகையான பயிர்கள் பயிரிடப்படுகின்றது.
# தாணிக்குடம்

## மக்கள் தொகை

கேரளாவின் பிற பகுதிகளின் பொருளாதார மற்றும் கல்வி நிலைகளை ஒப்பிடக்கூடியவாறு குறைந்த மற்றும் உயர் வர்க்க நடுத்தர மக்கள் தொகையை இக்கிராமம் கொண்டுள்ளது. பெரும்பான்மையானவர்கள் இந்து மதத்தைச் சேர்ந்தவர்கள். 5% மக்கள் வரை கிறிஸ்தவர்கள். பிற மத மக்கள் மிகக் குறைவுவாகவே வசிக்கின்றனர். பொதுவான மொழி மலையாளம், இருப்பினும், கடந்த காலங்களில் அல்லது தற்போது தொலைதூர இடங்களில் (மத்திய கிழக்கு அல்லது இந்தியாவின் பிற பகுதிகள் போன்றவை) பணிபுரிந்த ஏராளமான கிராமவாசிகள் இருப்பதால், ஆங்கிலம், இந்தி, தமிழ், தெலுங்கு மற்றும் அரபு மொழிகளை நிர்வகிக்கக்கூடிய நபர்களைக் காணலாம்.
# தாணிக்குடம்

## விவசாயம்

1940 களின் பஞ்ச காலத்தில் காடுகள் அகற்றப்பட்டு விவசாயம் தொடங்கப்பட்டது. தாணிக்குடம் நதி கிராமத்தை இரண்டு பகுதிகளாகப் பிரிக்கிறது.
வலது கிளை பிரதான கால்வாய் சாலை கிராமத்தை சுற்றி செல்கிறது.
# தாணிக்குடம்

## தாணிக்குடம் அமைப்பு

இக்கிராமத்தில் ஒரு மேல்நிலைப்பள்ளி, ஒரு கிராம நூலகம் மற்றும் பல அரசு சேவை நிறுவனங்கள் அமைந்துள்ளன, அவை கிராமத்திற்கும் அண்டை பகிதிகளுக்கும் சேவை செய்கின்றன. பள்ளி மற்றும் நூலகம் இரண்டும் 50 ஆண்டுகளுக்கு முன்பிருந்தே இருந்து வருகின்றன. மேலும் மக்களின் கல்வி மற்றும் சமூக நலனை உயர்த்துவதில் திறம்பட செயல்படுகின்றன. இப்பகுதி பெரும்பாலும் இயற்கையான குறிப்பாக நெல், இயற்கை மீள்மம் மற்றும் முந்திரி ஆகிய விவசாயத்தை ஒட்டியே செய்து வருகிறது. சமீபத்திய போக்குகள் அந்த பயிர்களை வாழை, தோட்டக்கலை போன்றவற்றுக்கு மாற்றிவிட்டன. அதிக அளவிளான மக்கள்தொகை அதிகரிப்பு, சாகுபடிக்கு கிடைக்கக்கூடிய நிலத்தை குறைத்துள்ளது. தவிர, முழு அளவிலான விவசாயத்தை ஆதரிப்பதற்காக வருடாந்தர காலத்தில் நீர்வளம் நிலையானதாக இருக்கவில்லை.  
பயிரிடப்படும் ஒரு சிறிய நிலம். சில தசாப்தங்களுக்கு முன்னர், இதுபோன்ற நிலப்பரப்புகளில் பெரும்பாலானவை நெல் வயல்களாக பயன்படுத்தப்பட்டன. பொருளாதார மாற்றங்களுடன் கூடுதலாக சமூக மற்றும் கலாச்சார மாற்றங்கள் காரணமாக விவசாய நிலங்களை பிரிப்பது நெல் சாகுபடியை குறைந்த லாபகரமானதாக ஆக்கியுள்ளது. நிலத்தின் பெரும்பகுதியில் ஒட்டுமொத்த உற்பத்தித்திறன் குறைந்துவிட்டது. இருப்பினும், இது உயிர் பன்முகத்தன்மையை ஓரளவிற்கு அதிகரித்திருக்கலாம்.]]
# கற்கருவி

**கற்கருவி** என்பது பொதுவாக, பகுதியாகவோ முழுமையாகவோ கல்லால் செய்யப்பட்ட கருவியைக் குறிக்கும். கற்கருவிகளில் தங்கியிருக்கும் சமுதாயங்களும் பண்பாடுகளும் தற்காலத்திலும் இருந்தாலும், பெரும்பாலான கற்கருவிகள் ஏற்கனவே அழிந்து போய்விட்ட வரலாற்றுக்கு முந்திய, குறிப்பாகக் கற்காலப் பண்பாடுகளுடன் தொடர்புடையவை. இவ்வாறான வரலாற்றுக்கு முந்திய காலச் சமுதாயங்களைப் பற்றி ஆய்வு செய்யும் தொல்லியலாளர்கள், கற்காலக் கருவிகள் தொடர்பான ஆய்வை கற்பொருட் பகுப்பாய்வு என்கின்றனர். அம்புத்தலை, ஈட்டிமுனை, அரைக்கும்கல் போன்று வரலாறு முழுதும் பயன்பட்ட பலவகையான கருவிகள் கல்லால் செய்யப்பட்டன. பழங்கற்கால வரலாற்றுச் சான்றுகளில் மிகப் பெரும்பாலானவை கற்கருவிகளே. கற்கருவிகள் தேய்கல்லினால் அல்லது உடைகல்லினால் செய்யப்பட்டன.  
உடைகற் கருவிகள் தீக்கல், ரேடியோலைட், கல்செடோனி, பேசல்ட், குவாட்சைட், அப்சிடியன் போன்ற வகைக் கற்களில் இருந்து "பாறைக் குறைப்பு" என்னும் வழிமுறை மூலம் உருவாக்கப்பட்டன. ஒரு சம்மட்டிக் கல்லினால் அடித்து மூலக் கல்லில் இருந்து கல் துண்டுகளை உருவாக்குதல் ஒரு மிக எளிமையான பாறைக் குறைப்பு ஆகும்.
# கணவாய் மாரியம்மன் திருக்கோயில்

**கனவாய் மாரியம்மன் கோயில்** தமிழ்நாடு, தர்மபுரி மாவட்டத்தில் அமைந்துள்ள ஒரு மாரியம்மன் கோயில் ஆகும். கோயிலைச் சுற்றி இயற்கையான மரங்கள் அமைந்து குளுமையாக இருப்பதோடு அமைதியையும் ஏற்படுத்துகிறது.  
இந்தக் கோவிலுக்குச் செல்ல தர்மபுரியிலிருந்து கடத்தூர் வழியில் 15 கி.மீ தொலைவில் உள்ள மாரியம்மன் நகர் என்ற நிறுத்தத்தில் இறங்கிச் செல்ல வேண்டும்.
# கணவாய் மாரியம்மன் திருக்கோயில்

## பெயர்க் காரணம்

இந்த அம்மனுக்குக் கனவாய் மாரியம்மன் என ஏன் பெயர் வந்தது என்பதற்கு ஒரு பழங்கால கதை ஒன்று உள்ளது. தற்போது மூக்கனூர் மலை என அழைக்கப்படும் பெரியமலையின் தொடர்ச்சி மலையான குப்பைமலைக்கும் அதன் அருகில் இருக்கும் கருங்குப்பை என அழைக்கப்படும் மலைக்கும் இடையில் கணவாய் ஒன்று உள்ளது. கடத்தூர் பகுதியைச் சேர்ந்த வணிகன் ஒருவன் பல தூரத் தேசங்களுக்குச் சென்று வணிகம் மேற்கொண்டு தங்கம், வைரம் வைடூரியம் மாணிக்கம் முத்து பவளம் போன்ற பொருள்களை ஈட்டினான்.
தான் சேர்த்த செல்வங்களை எடுத்துக்கொண்டு தன் குதிரையில் சொந்த ஊர் திரும்ப முடிவு செய்தான். அவ்வாறு வரும்போது குப்பை மலைக்கும் கருங்குப்பை மலைக்கும் இடையில் உள்ள கணவாயைக் கடக்கும் சூழல் ஏற்பட்டது.  
அடர்ந்த காட்டுப்பகுதியான கணவாயில் தன் குதிரையின் துணையோடு வேறு துணையின்றி தான் உழைத்துப் பெற்ற பொருள்களோடு பயணிக்கலானான். அடர்ந்த கணவாயை நெருங்கும் தறுவாயில் தன் பின்னால் யாரோ சிலர் பின் தொடர்வதாக உணர்ந்தான். திகிலுடன் திரும்பிப் பார்த்தான். அங்கே முகமூடி அணிந்த ஐந்து கொள்ளையர்கள் குதிரையில் அவனைப் பின் தொடர்ந்தனர். குதிரையை வேகமாக ஓட்டிக்கொண்டே தன் குலதெய்வமான மாரியம்மனிடம் வேண்டிக்கொண்டான். தன்னைப் பின்தொடரும் கொள்ளையரிடமிருந்து காப்பாற்றுமாறு உள்ளம் உருக வேண்டினான்.  
சிறிது நேரத்தில் தனக்கும் கொள்ளையருக்குமான தூரம் அதிகமாவதை உணர்ந்தான். என்ன காரணம் என்று பார்த்தான் தன் பின்னால் வந்த கொள்ளையர்களுக்குப் பின்னால் வீரமங்கை ஒருத்தி வௌ்ளைக் குதிரையில் வந்து கொண்டிருந்தாள். அவளைக் கண்ட பின்னர் கொள்ளையர்கள் மறைந்து போயினர். கொள்ளையர்களுக்குப் பின்னால் வௌ்ளைக் குதிரையில் வந்த அந்த பெண் உருவத்தை வணிகன் பின் தொடர்ந்தான். அவ்வுருவம் படைசால்பட்டி என்ற ஊரின் தென்மேற்கே உள்ள மரங்கள் அடர்ந்த பகுதியில் மறைந்து போனது. இதனைக் கண்ட வணிகன் தன்னை காப்பாற்றியது தன் குலதெய்வமான மாரியம்மன் தான் என நம்பினான். அந்த உருவம் மறைந்த இடத்திலேயே ஓர் ஆலயம் எழுப்பினான். தன்னைக் கணவாயில் காப்பாற்றியதால் அதில் எழுந்தருளிய அம்மனுக்குக் கணவாய் மாரியம்மன் என அழைத்து வந்தான்.  
படைசால்பட்டி என அழைக்கப்பட்ட ஊர் கால ஓட்டத்தில் மருவி ஒடசல்பட்டி என ஆனது. ஒடசல்பட்டியில் இருந்த இக்கோயில் தற்போது அதனை மையமாகக் கொண்ட மாரியம்மன் நகர் என்ற சிற்றூராகப் பிரிந்துள்ளது.  
இப்போதும் கடத்தூரைச் சுற்றியுள்ள ஊர்களில் உள்ள பெரும்பாலான மக்களுக்குக் கனவாய் மாரியம்மனே குலதெய்வமாக உள்ளது.  
அம்மனின் புகழை மாரியம்மன் நகரில் வசிக்கும் கவிஞர் கோவிந்தராசு அவர்கள்  
:"மும்மலை குன்றின்
:அடிவாரத்தில் நின்று
:கள்வர்களை தடுத்து
:காத்தருளிய
:கனவாய் மாரியம்மனே!"  
என்று பாடியுள்ளார்
# கேளம்பாக்கம்

**கேளம்பாக்கம்** (*Kelambakkam*) என்பது தமிழ்நாட்டின் தலைநகர் சென்னையில் உள்ள ஒரு மிக வேகமாக வளர்ந்து வரும் ஒரு புறநகர் ஆகும். இது பழைய மாமல்லபுரம் சாலையில் அமைந்துள்ளது.  
இங்குள்ள கோவளம் கடற்கரை, புனித மேரி தேவாலயம், திருவிடந்தை நித்தியகல்யாண பெருமாள் கோவில், திருப்போரூர் முருகன் கோவில் ஆகியவை சுற்றுலாப் பயணிகளைக் கவரும் இடங்களாகும்.
# விக்கிப்பீடியா:Statistics/August 2014

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# சிக்முந்த் வுரூபிளேவ்ஸ்கி

**சிக்முந்த் புளோரென்டி வுரூபிளேவ்ஸ்கி** (*Zygmunt Florenty Wróblewski*, 28 அக்டோபர் 1845 – 16 ஏப்ரல் 1888) என்பவர் போலந்து நாட்டு இயற்பியலாளரும், வேதியியலாளரும் ஆவார்.,
# சிக்முந்த் வுரூபிளேவ்ஸ்கி

## வாழ்க்கைக் குறிப்பு

உருசியப் பேரரசில் குரோத்னோ நகரில் (இன்றைய பெலருசில்) பிறந்தவர் வுரூபிளேவ்ஸ்கி. கீவ் பல்கலைக்கழகத்தில் கல்வி கற்ற இவர் உருசியப் பேரரசுக்கு எதிராக சனவரி 1863 இல் இடம்பெற்ற கிளர்ச்சியில் பங்குபற்றி ஆறு ஆண்டுகள் வரை மறைவான வாழ்க்கையை மேற்கொண்ட பின்னர், பெர்லின், ஐடெல்பெர்கு நகரங்களில் படிப்பைத் தொடர்ந்தார். மியூனிக் லுட்விக் மேக்சிமிலியன் பல்கலைக்கழகத்தில் 1876 இல் முனைவர் ஆய்வுப் பட்டம் பெற்று ஸ்ட்ராஸ்புர்க் பல்கலைக்கழகத்தில் துணைப் பேராசிரியரானார். 1880 இல் போலந்து கல்விக் கழகத்தில் உறுப்பினரானார்.  
பாரிசில் பேராசிரியர் கையேட்டே என்பவரால் வளிமங்களைக் குளிர்வித்தல் முறையை ஆராய்வதற்கு அறிமுகப்படுத்தப்பட்டார். கிராக்கோவ் ஜகில்லோனியன் பல்கலைக்கழகத்தில் இயற்பியல் துறைக்கு தலைவராக நியமிக்கப்பட்டார். கிராக்கோவில் வளிமங்களைப் பற்றி படிக்க ஆரம்பித்து விரைவில் கரோல் ஒல்சேவ்ஸ்கியுடன் இணைந்து ஆய்வுகளில் இறங்கினார்.  
கார்போனிக் காடியைப் பற்றிய ஆய்வின் போது வுரூபிளேவ்ஸ்கி CO<sub>2</sub> ஐதரேட்டைக் கண்டறிந்தார். இது குறித்த அறிக்கையை 1882 இல் சமர்ப்பித்தார்.  
1883 மார்ச் 29 இல் ஒல்சேவ்ஸ்கியுடன் இணைந்து ஆக்சிசனைக் திரவமாக்கும் முறை ஒன்றைக் கண்டுபிடித்தார். அதே ஆண்டு ஏப்ரல் 13 இல் நைதரசனைத் திரவமாக்கினார்.
# சிக்முந்த் வுரூபிளேவ்ஸ்கி

## மறைவு

1888 இல் வுரூபிளேவ்ஸ்கி நீரியத்தின் இயற்பியல் இயல்புகளை ஆராய்ந்து கொண்டிருந்த போது புகை போக்கி விளக்கு ஒன்று அவர் மீது வீழ்ந்ததில் பெரும் எரிகாயங்களுக்கு உள்ளானார். கிராக்கோவ் மருத்துவமனையில் அனுமதிக்கப்பட்ட அவர் அங்கு உயிரிழந்தார்.
# ரேன்கின் அலகு

வெப்பவியக்கவியலில் **ரேன்கின்** (*Rankine*) என்பது தனி வெப்பநிலையை அளக்கும் ஓர் அலகு ஆகும். கிளாஸ்கோ பல்கலைக்கழக இயற்பியலாளர் வில்லியம் ரேன்கின் நினைவாக இவ்வலகிற்கு அவரது சூட்டப்பட்டது. 1859 ஆம் ஆண்டில் இவர் இவ்வலகைப் பரிந்துரைத்தார். கெல்வின் அலகு 1848 இல் முதன் முறையாகப் பரிந்துரைக்கப்பட்டது.  
ரேன்கின் பாகைகள் °R (அல்லது °Ra) இனால் குறிக்கப்படுகிறது. கெல்வின், ரேன்கின் அலகுகளின் சுழியம் தனிச்சுழி வெப்பநிலை ஆகும். ஆனால் வெப்பநிலை இடைவெளிகளில் ஒரு ரேன்கின் பாகை ஒரு பாரன்ஃகைட் பாகைக்கு சமனாகும். இடைவெளி 1°R = இடைவெளி 1&nbsp;°F. அதே வேளையில், வெப்பநிலை இடைவெளிகளில் ஒரு கெல்வின் பாகை ஒரு செல்சியசு பாகைக்கு சமனாகும். −459.67&nbsp;°ப வெப்பநிலை 0 °R இற்கு சமனாகும்.  
சில குறிப்பிட்ட வெப்பநிலைகள் கீழே ஒப்பிடப்பட்டுள்ளன:
**!கெல்வின்
!செல்சியசு
!பாரன்கைட்டு
!ரேன்கின்**  
| 0 °R |
| --- |
# ஓய்வூதியர் குடும்ப பாதுகாப்பு நிதி

தமிழக அரசின் பல்வேறு துறைகளில் பணிபுரிந்து வயது முதிர்வின் காரணமாக பணியில் இருந்து ஓய்வு பெறும் அலுவலர்களுக்கு ஓய்வூதியம் வழங்கும் திட்டம் செயல்படுத்தப்பட்டு வருகிறது. இத்திட்டத்தின் பயனாக ஓய்வூதியம் பெற்று வருவோர் திடீரென மரணம் அடையும் நிகழ்வில் அவர்களது குடும்பத்திற்கு உதவிபுரிய உருவாக்கப்பட்டத் திட்டமே **ஓய்வூதியர் குடும்ப பாதுகாப்பு LLநிதி**திட்டம் ஆகும். 01.01.1997 முதல் இத்திட்டம் நடைமுறைக்குக் கொண்டுவரப்பட்டது. இத்திட்டத்தில் இணைய விரும்பும் ஓய்வூதியர்கள் இதற்காக தங்கள் ஓய்வூதியத்திலிருந்து சிறு தொகையை ஒவ்வொரு மாதமும் சந்தாவாகச் செலுத்த வேண்டும். இவ்வாறு மாதாந்திர பங்களிப்பு செய்து வரும் ஓய்வூதியர்கள் இறக்க நேரிட்டால் அவருடைய மனைவி/ கணவன் அல்லது நியமிக்கப்பட்டவருக்கு மொத்தமாக ஒரு தொகை இத்திட்டத்தின் கீழ் உதவியாக வழங்கப்படுகிறது. ஓய்வூதியர்களின் விருப்பத்தின் பேரில் அவர்களிடமிருந்து பெறப்படும் சந்தாத் தொகையைக் கொண்டு நிறைவேற்றப்படும் சுயநிதி நலத்திட்டமே ஓய்வூதியர் குடும்பப் பாதுகாப்பு நிதித் திட்டம் என்று அழைக்கப்படுகிறது.  
ரூ 25000 ஒட்டு மொத்தத் தொகையாக வழங்கப்படும் என்ற துவக்கப்பட்ட இத்திட்டம், பின்னர் ரூ.35000 ஆக மாற்றம் பெற்று தற்பொழுது ரூ.50000 வழங்கப்படுவதாக தமிழக அரசால் அறிவிக்கப்பட்டு செயல்பட்டு வருகிறது.  
ஓய்வுதியர்களின் மாதாந்திர பங்களிப்புத் தொகை 01.01.1997 முதல் 31.03.1999 வரையிலான காலத்தில் மாதம் 20 ரூபாயாகவும் 01.04.1999 முதல் 31.05.2000 வரையிலான காலத்தில் மாதம் 40 ரூபாயாகவும் 01.06.2000 முதல் 31.10.2001 வரையிலான காலத்தில் 50 ரூபாயாகவும் 01.11.2011 முதல் மாதம் 70 ரூபாயுமாக மாற்றம் பெற்றது. தற்பொழுது இச்சந்தா தொகை 01.06.2013 முதல் மாதம் 80 ரூபாயாக உயர்த்தப்பட்டு பிடித்தம் செய்யப்படுகிறது.  
துவக்கக் காலத்தில் இத்திட்டத்தின்படி, ஓய்வூதியர் ஒருவர் இறக்கும் நேர்வில், அவர் குறைந்தபட்சம் 12 மாதங்களுக்கு சந்தா செலுத்தியிருந்தால் மட்டுமே, அவர்தம் குடும்பத்திற்கு உதவித்தொகை வழங்க ஆணையிடப்பட்டது. இத்திட்டம் சுயநிதித் திட்டமாக நிறைவேற்றப்படுவதாலும் நிதி குறைவின் காரணமாகவும் இந்நிபந்தனை விதிக்கப்பட்டிருந்தது. தற்பொழுது இந்நிபந்தனையும் நீக்கப்பட்டு ஓய்வூதியர் ஒருவர் குறைந்தபட்சம் ஒரு மாதத்திற்கான சந்தா தொகையை செலுத்தியிருந்தால் கூட அவர் இறக்கும் நேர்வில் அவரது குடும்பத்திற்கு உதவித் தொகை வழங்கப்படும் என்று அரசாணை எண் 416,நாள் 18.11.2010 இல் தமிழக அரசு ஆணையிட்டுள்ளது.
# ஓய்வூதியர் குடும்ப பாதுகாப்பு நிதி

## திட்டத்தில் சேரத் தகுதியுடையவர்கள்

இத்திட்டத்தில் ஓய்வூதியம் பெறுவோர் மட்டுமே சேர்ந்து பயன்பெற இயலும். குடும்ப ஓய்வூதியம் பெறுவோர் சேர்ந்து பயன்பெற இயலாது.( அரசாணை எண் 762 நிதித்துறை நாள் 31.12.1996 )  
தமிழக அரசின் நிதிஉதவி பெறும் பள்ளிகளில் பணிபுரியும் ஆசிரியர்களும் அலுவலர்களும் இத்திட்டத்தில் சேரலாம்.  
தமிழகத்தில் பணிபுரியும் அகில இந்திய பணியினரும் அவர்கள் விரும்பினால் இத்திட்டத்தில் சேர்ந்து பயனடையலாம். ( அரசாணை எண் 315 மற்றும் 639 நிதித்துறை நாள் 12.06.1997 மற்றும் 26.12.1997)  
தற்காலிக ஓய்வூதியம் பெறுபவர்கள் மற்றும் தமிழக அரசின் ஓய்வூதியம் பெறும் போக்குவரத்து கழகத்தால் ஈர்க்கப்பட்ட ஊழியர்கள் இத்திட்டத்தில் சேரலாம்.  
இத்திட்டத்தில் சேர விருப்பமில்லை என்று எழுத்து மூலமாக தெரிவித்துவிட்ட ஓய்வூதியரும் பின்னர் எப்போதுமே இத்திட்டத்தில் சேர முடியாது.
# ஓய்வூதியர் குடும்ப பாதுகாப்பு நிதி

## திட்டத்தின் நடைமுறைகள்

இத்திட்டத்தில் சேர விரும்பும் ஓய்வூதியர்களிடமிருந்து ச்ந்தா தொகையை அவர்களுக்கு ஓய்வூதியம் வழங்கும் அலுவலர் பிடித்தம் செய்வார். (அரசாணை எண் 639 நிதித்துறை நாள் 26.12.1997)  
ஓய்வூதியர்கள் இத்திட்டத்தில் சேர்ந்துகொள்ள விருப்பப்படவில்லை என்றால், ஓய்வூதியம் பெறும் அலுவலகத்தில் அவர்களின் முதல் ஓய்வூதியத்தைப் பெறும்போது நான் இத்திட்டத்தில் சேரத் தயாராக இல்லை என்று எழுதி கொடுக்க வேண்டும். இத்திட்டத்தில் சேர்ந்து சந்தா செலுத்திவரும் ஒரு ஓய்வூதியர் விருப்பப்பட்டால் இடையிலும் இத்திட்டத்திலிருந்து விலகிக்கொள்ளலாம். அவ்வாறு அவர் விலகிக்கொள்வதாக எழுத்துமூலமாக அறிவிக்கும் தேதிவரை அவர் செலுத்திய சந்தா தொகை மட்டும் மீள அவருக்கு அளிக்கப்படும். ஓய்வூதியம் வழங்கும் அலுவலரின் பரிந்துரையின் பேரில் ஓய்வூதிய இயக்குநர் அவர்கள் இத்தொகையை வழங்குவார்  
கணவன்/மனைவி உயிருடன் இருக்கும் பட்சத்தில் இத்தொகை அவர்களுக்கு இயற்கையாகவே கிடைத்துவிடும். அவர்கள் உயிருடன் இல்லாதபோது அவர்கள் உயிருடன் இருந்தபோது நியமனம் செய்த ஒருவருக்கு இத்தொகை கிடைக்கும். ஒருவேளை ஓய்வூதியர் யாரையும் நியமனம் செய்யாமல் இறந்துவிட்டார் எனில் அவருடைய வாரிசுகளுக்கு இத்தொகை சமமாகப் பகிர்ந்து வழங்கப்படும்.  
கணவன்/மனைவி உயிருடன் இருக்கும் பட்சத்தில் ஓய்வூதியர், ஓய்வூதியம் வழங்கும் அலுவலகத்தில் நியமனப் படிவம் எதுவும் சமர்ப்பிக்கத் தேவையில்லை. கணவன்/ மனைவி உயிருடன் இல்லாத பட்சத்தில் ஓய்வூதியர் கண்டிப்பாக நியமனப் படிவம் சமர்ப்பிக்க வேண்டும்.  
கணவன்/மனைவி உயிருடன் இல்லாத ஓய்வூதியர்கள் இத்திட்டத் தொகையை தான் விரும்பும் வாரிசு அல்லது வாரிசுகளுக்கு வழங்கச் சொல்லி ஓய்வூதியம் வழங்கும் அலுவலரிடம் நியமனப் படிவம் தாக்கல் செய்யலாம்.  
ஓய்வூதியர் நியம்னப் படிவத்தைப் பூர்த்தி செய்து இரண்டு நகல்களை ஓய்வூதியம் வழங்கும் அலுவலரிடம் சமர்ப்பித்து ஒப்புதல் பெறவேண்டும். அலுவலக கோப்பிற்காக ஒரு நகலைப் பெற்றுக்கொண்டு மற்றொரு நகலை ஓய்வூதியம் வழங்கும் அலுவலர் ஓய்வூதியரிடம் திரும்ப வழங்குவார்.  
இவ்வாறு நியமனம் செய்யப்பட்டவர் அசம்பாவிதமாக இறக்க நேரிட்டால் ஓய்வூதியர் வேறு ஒருவரை புதியதாக நியம்னம் செய்து கொள்ளலாம்.  
குடும்பமே இல்லாதவர் இத்திட்டத்திற்கு சந்தா தொகை செலுத்தியிருப்பின் அவர் தான் விரும்பும் எவரை வேண்டுமானாலும் நியமனம் செய்யலாம்.
# ஓய்வூதியர் குடும்ப பாதுகாப்பு நிதி

## விண்ணப்பிக்கும் முறை

ஓய்வூதியர் இறக்க நேரிட்டால் தகுதியுடைய நியமனதாரர் ஓய்வுதியம் வழங்கும் அலுவலருக்கு விண்ணப்பம் அளிக்கவேண்டும். விண்ணப்பத்துடன் இறப்புச் சான்றிதழ், ஓய்வூதியக் கொடுப்பானையின் முதல் பக்க நகல், மாதிரிக் கையொப்பத்துடன் கூடிய ஆளறிச் சான்றிதழ், புகைப்படம், நியமனப் படிவம், தொகை பெற்றுக் கொண்டதற்கான முன் ஒப்புகை இரசீது ஆகிய ஆவணங்கள் இணைக்கப்பட வேண்டும்.  
நியமனதாரர் நியமிக்கப்படவில்லை என்றால் மேற்கண்ட ஆவணங்களுடன் வாரிசுச் சான்றிதழ் இணைத்து விண்னப்பம் செய்ய வேண்டும். ஒன்றுக்கு மேற்பட்ட வாரிசுதாரர்கள் இருப்பின் யாராவது ஒருவருக்கு வழங்க விருப்பம் தெரிவித்து கடிதம் அளிக்க வேண்டும். இக்கடிதம் ’அ’ அல்லது ’ஆ’ பிரிவு அலுவலரால் ஒப்புதல் வழங்கப்பட்டிருக்க வேண்டும்.  
விண்னப்பம் பெறப்பட்டவுடன் ஓய்வூதியம் வழங்கும் அலுவலர் ஒப்புதல் வழங்கி அவ்வாணையை
ஓய்வூதிய இயக்குனருக்கு அனுப்பி வைப்பார். ஒப்புதல் ஆணை பெறப்பட்டவுடன், ஓய்வூதிய இயக்குநர், தகுதியானவரின் பெயரில் காசோலை தயாரித்து நேரடியாக அஞ்சல் மூலமாக விண்னப்பதாரருக்கு அனுப்பி வைப்பார். நியமனப் படிவம் இல்லாத நிகழ்வில் வாரிசுச் சான்றிதழின் அடிப்படையில் உயிருடன் உள்ள அனைத்து குடும்ப வாரிசுகளுக்கும் சம்மாக இத்தொகை பகிர்ந்து அளிக்கப்படுகிறது
# ஓய்வூதியர் குடும்ப பாதுகாப்பு நிதி

## ஆதாரம்

- தமிழ்நாடு அரசு ஓய்வூதியத் துறை இயக்குனரின் இணையதளம்
- Tamil Nadu Government Pensioners Family Security Fund
# ஓய்வூதியர் குடும்ப பாதுகாப்பு நிதி

## அரசாணைகள்

1.G.O. Ms. No.762 FINANCE (Pension) DEPARTMENT Dt: December 31, 1996  
2.G.O. Ms. No.413 FINANCE (Pension) DEPARTMENT Dt: October 17. 2001  
3.G.O. Ms. No.416 FINANCE (Pension) DEPARTMENT Dt: November 18, 2010  
4.G.O. Ms. No.184 FINANCE (Pension) DEPARTMENT Dt: June 01, 2012  
5.G.O. Ms. No.189 FINANCE (Pension) DEPARTMENT Dt: June 07, 2013
# சங்கமித்ரா

**சங்கமித்ரா** என்பவர் பகுத்தறிவு அறிஞர் ஆவார். தந்தை பெரியார் கொள்கைகளைப் பரப்பியவர். எழுத்தாளர், நூலாசிரியர், இதழியலாளர் எனத் தகுதிகளைக் கொண்டவர்.
# சங்கமித்ரா

## பிறப்பும் கல்வியும்

சங்கமித்ராவின் இயற்பெயர் பா.இராமமூர்த்தி ஆகும். நாகை மாவட்டம் சன்னாவூரில் பிறந்தார்.
முதுவணிகவியல் பட்டமும் வங்கிவியல் பட்டமும் சட்டத் துறையில் பட்டமும் பெற்றார். ஆங்கிலம், இந்தி, தெலுங்கு ஆகிய மொழிகளில் சரளமாகப் பேசும் திறம் கொண்டவர்.
# சங்கமித்ரா

## வங்கிப்பணி

முதலில் வாழ் நாள் காப்பீட்டுக் கழகத்திலும் பின்னர் இந்திய மாநில வைப்பகத்திலும், அதிகாரியாகப் பணி செய்தார். 26 ஆண்டுகள் வங்கிப் பணி ஆற்றிவிட்டு விருப்ப ஒய்வு பெற்றார்.